কোয়ান্টাম ক্ষেত্র তত্ত্ব
কোয়ান্টাম ক্ষেত্র তত্ত্ব হল ভৌত ব্যবস্থাসমূহ ব্যাখ্যা করার একটি তত্ত্ব বা কাঠামো, যা কণা পদার্থবিজ্ঞান ও ঘনীভূত পদার্থ পদার্থবিজ্ঞানে ব্যাপকভাবে ব্যবহৃত হয়। আধুনিক কণা পদার্থবিজ্ঞানের বেশির ভাগ তত্ত্ব (যেমন মৌলিক কণাসমূহের আদর্শ মডেল ও তাদের মধ্যকার মিথস্ক্রিয়া) আপেক্ষিক কোয়ান্টাম ক্ষেত্র তত্ত্ব ব্যবহার করে ব্যাখ্যা করা হয়েছে। ঘনীভূত পদার্থ পদার্থবিজ্ঞানেও এটি ব্যবহার করা হয়, বিশেষত যখন কণার সংখ্যা হ্রাস-বৃদ্ধির সুযোগ থাকে (যেমন অতিপরিবাহিতার বিসিএস তত্ত্বে)।